Hannover

miniatur|hochkant=1.5|Neis Rodhaus Hannover

Hannover [] is de Haptstod vom Land Niedersachsen. Undam Nam „Hanovere“ is's anno 1150 easchtmois uakundli gnennd worn, ob 1814 woas d Haptstod vom Kinereich Hannover und ob 1866 vo de Breissn d Provinz Hannover. Anno 1875 is mid iba 100.000 Eihwohna zua Großstod worn.

De a da Leine glengne Stod is duach d Hannover Mess, de seit 1947 stottfindt, sowia fia d CeBIT-Mess wejdweid bekonnt. Es greizn se do wichtige Schiena- und Stroßnvakeahsvabindunga vo da Noad-Sid-Richtung mid ois vo da Ost-West-Richtung. Iwan Middllondkanai is Hannover aa as Binnaschifffoahtnetz obundn.

D kroasfreie Stod ghead zua Region Hannover, am bsundan Kommunaivaband, und is a Tei vo da Metropolregion Hannover-Braunschweig-Göttingen-Wolfsburg. Hannover is a Standort vo mehrane Hochschuin: d Gottfried Wilhelm Leibniz Universität, d Medizinische Hochschui, de Tierärztliche Hochschui, d Hochschui fia Muse, Theata und Medien und vo da Fochobaschui. Wichtige Arbadgeba san Voikswong, Continentoi, VHV und Talanx.

 Eadkunde 

 Log 

miniatur|Hannover und d Umgebung
Hannover liegt am Toi vo da Leine, direkd om Ibagong zwischn am niedasächsischn Beaglond und am noaddeitschn Tiaflond. Am Sidwestn vo da Stod grenzand d Ausleifa vom Weserbergland mid seine ockabaulichn fruchtboan Lössbedn, im Noadn on de sandign und moorign Geestlandschoftn vo da Burgdorf-Peiner und vo da Hannoverischn Moor-Geest as Stodgebiet.

De guade Log mid seine Naduareim und vakeahsgeografischn Voaraussetzunga hod Hannover a guade Meglichkeit zua Entwicklung vo am middloidalichm Doaf zu arana Großstod bon. Om Middloita is a wichtiga Noad-Siad-Hondlsweg duach Hannover valaffa, dea duachs Leinetoi gfiahd hod, d Ortstei o da Flussfurt.

Benochbade Groußstädt hand Hildesheim, Braunschweig, Wolfsburg, Bielefeld, Göttingen, Kassel und Bremen. Noad- und Ostseegstod lieng fost gleichweid vo Hannover weg.

 Bremerhaven (150 km) Hamburg (135 km) Lübeck (190 km) Bremen (100 km)  Celle (37 km) Bielefeld (90 km) 100px Braunschweig (55 km) Wolfsburg (75 km) Hameln (50 km) Göttingen (105 km) Hildesheim (30 km) Goslar (70 km)* Entfernungsagam beziangand se auf d Entfernung (Luftlinie) bis zum Ortszendrum.

 Nochbagmoana 

De Städt und Gmoana vo da Region Hannover grenzand on d Stod Hannover: Langenhagen, Isernhagen, Lehrte, Sehnde, Laatzen, Hemmingen, Ronnenberg, Gehrden, Seelze und Garbsen. Dawei is in da Umgebung a städtisch prägte Bebaung zum seng sowia a ländli prägte Bauweis in andane Tei.

 Klima 

Am Schnied hod d Lufttemparauua z Hannover 8,7 °C, und es foin 661 Millimeta Niadaschlog. Zwischn am Mai und August ko ma scho mid uma 22 Summadog (dog wos iwa 25 °C hom) rengna.

 Bolidik 

 Kommunalvafassung 

Am 1. Novemba 2001 is aus de Städt und Gmoana vom Landkroas Hannover und vo da kroasfrein Stod Hannover d Region Hannover buidt worn. Formoi is Hannover seitdem koa kroasfreie Stod nimma. Se is owa oiwei nu de kroasfreie Städt gleichgstejd.

Anno 1996 hamds z Hannover d bisherige Dobbespitzn a da Stodvawoidung aufgem. Nochad hamds an hauptamtlichn Obabuagamoasta eigstejd.

Da Obabuagamoasta vo da Stod is seit 11. Oktoba 2013 da Stefan Schostok (SPD). 
Da Rod vo da Stod setzt se aus de 64 Rodsfraun und Rodsherrn und am Obabuagamoasta zam. De wos af de Partein do vateijd hand: SPD (24 Sietz), CDU (16 Sietz), Bündnis 90/De Greanan (14 Sietz), De Linke (3 Sietz), FDP (2 Sietz), Piratenpartei Deitschland (2 Sietz), Die Hannoveraner (2 Sietz), WfH (1 Sietz). D SPD und de Greana hamd a Rodskoalition.

 Woppm 

As Woppm vo da Stod Hannover zoagt a süwane Maua mid zwoa Tiam mid Zinna af om roudn Grund; a de offana Dial hand unda am schwoazn Foigadda a goidans Schejdl mid arana greana Marienbleame oada'm Kleebladdl (ned gonz gwies); zwischn de Tiame stehd a goidana Löwe.

S Woppm is scho seit 1266 ois a Siegl nochweisboa, mid da Marienbleame/Kleebladdl (davoa Muinzzeichn) ob 1534. Seit 1929 hod as Stodwoppm d heidige Form. De oidn Stodform Roud, Gejb und Grea hand anno 1897 duach Roud-Weiß dauschd worn.

 Städtpartnaschoftn 

Hannover hod mid dene Städt oi Partnaschoftn:

 Bristol (, seit 1947)
 Perpignan (, seit 1960)
 Rouen (, , seit 1966)
 Blantyre (, seit 1968)
 Posen (, seit 1979)
 Hiroshima (, seit 1983)
 Leipzig ( , seit 1987)
 Kansas City (Missouri) (, seit 1993)

Zwischn 1971 und 1976 hods a Städtpartnaschoft mid Utrecht (Holland) ghod, aussadem bstehd zwischn Hannover und Iwanowo (Russland) a Freindschoftsvadrog. Am Maschpark hand de Weg zu de Partnastädt bena gnennd, desweng sogt ma zum Park a "Park vo de Partnerstädt".

 Persehnlichkeitn 

 Ehrnbiaga 

Leit, de wos se um Hannover vadeand gmocht hom, wean mid da Ehrnbiaga Wiade auszeichnt. Uaspringli griangs unentgejtliche Biagarechte. Ehrnbiaga hand unda ondam da Georg Friedrich Grotefend (Entziffera vo da Keuschrift), da nationoilibaroie Politika, da Rudolf von Bennigsen, und da Reichspresident, da Paul von Hindenburg, dea wos vo 1911 bis 1914 und vo 1919 bis 1925 sein Wohnsietz z Hannova ghod hod.
miniatur|hochkant|Herbert Schmalstieg: A langjaariga Obabuagamoasta, Ehrnbiaga und gebiadiga Hannovara

Seit am Zwoatn Wejdkriag hom insgsomt zea Leit d Ehrnbiagawiadn griagt, drunta vo seina Zeid Bundeskanzla und Ministapresident Gerhard Schröder und d Kinstlarin Niki de Saint Phalle. Ois da letzte Ehrnbiaga is seit am 2. Feba 2007 da langjoarige Obabuagamoasta, da Herbert Schmalstieg auszeichnt worn.

 Gebiatige Hannoverana 

Da Braumoasta, da Cord Broyhan woa da Eafinda vo am neien Hella. 
D Gschwisda Friedrich Wilhelm Herschel und d Caroline Herschel woarn Foascha und Astronoma. Da Bruada vom Eafinda vo da Schoibloddn und vom Grammophon, da Emil Berliner, da Joseph Berliner hod z Hannover d easchte Grammophon-Fabrik vo da Wejd grindt. Da Theodor Lessing und sei a z Hannover boane Frau, d Ada Lessing hamd z Linden d Voikshochschui grindt.

 Literatua 

 Geschichte der Stadt Hannover. Band 1-2. Hrsg. von Klaus Mlynek und Waldemar R. Röhrbein. Hannover: Schlüter 1992-1994.
 Michael Schwibbe, Hans Starosta, Andreas Stephainski: Zeitreise - 850 Jahre Leben in Hannover; Verlagsgruppe Madsack, 2005, ISBN 3-7860-0522-2
 Georg Ludewig: Stadthannoversches Wörterbuch. Neumünster: Karl Wachholtz Verlag, 1987, ISBN 3-529-04614-0
 Hans J. Toll: Hannoversches Wörterbuch. Hannover: Heinrich Feesche Verlag, 1980, ISBN 3-87223-028-X
 Architekturführer Hannover. Mit allen Expo-Bauten. Von Martin Wörner, Ulrich Hägele und Sabine Kirchhof. Reimer, Berlin 2000, ISBN 3-496-01210-2
 Ehrengard Burkhardt: Hannover – „Sonntags-Spaziergänge“: Führer zur Architektur und Kunst im öffentlichen Raum. Imhof, Petersberg 2003, ISBN 3-935590-62-8
 Hennning Sietz: Hannover. Die Stadt an der Leine. Ein illustriertes Reisehandbuch. 3., vollständig überarb. aktualisierte Aufl. Bremen: Edition Temmen 2004, ISBN 3-86108-440-6
 Imre Grimm, Dirk Meußling: Das neue Hannover. Schlüter, Hannover 2002, ISBN 3-87706-671-2
 Karl Johaentges, Udo Iwannek: Hannover - Schönste Stadt der Welt. Hannover: KaJo-Verlag 2005, ISBN 3-925544-29-1
 Oliver Falkenberg, Linda Sundmaeker: Hannover - Ein Porträt. Edition Temmen, Bremen 2008, ISBN 978-3-86108-469-3

 Im Netz 

 Homepage der Stadt Hannover

 Beleg 

Kategorie:Ort in Niedersachsen
Kategorie:Ort in der Region Hannover

Kategorie:Deutsche Landeshauptstadt
Kategorie:Hansestadt
Kategorie:Deutsche Universitätsstadt